ᱨᱟᱡᱽ ᱵᱷᱚᱵᱚᱱ, ᱱᱮᱭᱱᱤᱛᱟᱞ

ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽ ᱵᱷᱚᱵᱚᱱ ᱫᱚ ᱱᱮᱭᱱᱤᱛᱟᱞ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱭᱟᱜ ᱥᱤᱛᱩᱝ ᱚᱲᱟᱜ ᱠᱟᱱᱟ ᱾ ᱯᱷᱩᱨᱜᱟᱹᱞ ᱢᱟᱲᱟᱝ ᱡᱩᱜᱽ ᱨᱮ, ᱱᱮᱭᱱᱤᱛᱟᱞ ᱫᱚ ᱭᱩᱱᱟᱭᱴᱮᱰ ᱯᱨᱚᱵᱷᱮᱱᱥ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱟᱨ ᱱᱚᱣᱟ ᱫᱚ ᱥᱠᱚᱴᱞᱮᱱᱰ ᱢᱚᱦᱚᱞ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ "ᱜᱚᱵᱷᱚᱨᱢᱮᱱᱴ ᱦᱟᱣᱩᱥ" ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱨᱟᱡᱽ ᱵᱷᱚᱵᱚᱱ ᱫᱚ ᱵᱨᱤᱴᱤᱥ ᱦᱚᱛᱮᱛᱮ ᱠᱚᱧᱮ-ᱯᱟᱪᱮ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱭᱟᱜ ᱚᱲᱟᱜ ᱞᱮᱠᱟᱛᱮ ᱠᱚ ᱵᱮᱱᱟᱣ ᱞᱮᱫᱼᱟ ᱾ ᱨᱟᱡᱽ ᱵᱷᱚᱵᱚᱱ ᱵᱮᱱᱟᱣ ᱫᱚ ᱮᱯᱨᱤᱞ ᱑᱙᱘᱗ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ ᱟᱨ ᱱᱚᱣᱟ ᱫᱚ ᱵᱟᱨ ᱥᱮᱨᱢᱟ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱱᱚᱣᱟ ᱫᱚ ᱤᱣᱨᱳᱯᱤᱭᱟᱱ ᱯᱟᱴᱟᱨᱱ ᱟᱨ ᱜᱳᱛᱷᱤᱠ ᱟᱨᱠᱤᱴᱮᱠᱪᱟᱨ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱨᱟᱡᱽ ᱵᱷᱚᱵᱚᱱ ᱨᱮ ᱰᱤᱡᱟᱭᱤᱱᱚᱨ ᱟᱨᱠᱤᱴᱮᱠᱴ ᱥᱴᱤᱵᱷᱮᱱᱥ ᱟᱨ ᱠᱟᱹᱢᱤᱦᱚᱨᱟ ᱤᱱᱡᱤᱱᱤᱭᱟᱨ ᱮᱯᱷ. ᱳ. ᱰᱟᱵᱽᱞᱭᱩ. ᱚᱨᱴᱮᱞ ᱮ ᱛᱟᱦᱮᱸ ᱠᱟᱱᱟᱭ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱨᱟᱡᱽ ᱵᱷᱚᱵᱚᱱ ᱠᱚ ᱫᱚᱦᱚ ᱠᱮᱫᱼᱟ ᱾


ᱨᱟᱡᱽ ᱵᱷᱚᱵᱚᱱ ᱮᱞᱟᱠᱟ ᱫᱚ ᱒᱒᱐ ᱮᱠᱚᱨ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱔᱕ ᱮᱠᱚᱨ ᱚᱛ ᱨᱮ ᱢᱤᱫ ᱜᱳᱞᱯᱷ ᱠᱚᱨᱥ ᱠᱟᱱᱟ ᱾ ᱑᱙᱓᱖ ᱥᱟᱞ ᱨᱮ ᱵᱮᱱᱟᱣ ᱟᱠᱟᱱ ᱨᱟᱡᱽ ᱵᱷᱚᱵᱚᱱ ᱨᱮᱱᱟᱜ ᱜᱳᱞᱯᱷ ᱠᱚᱨᱥ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱢᱟᱨᱮ ᱜᱳᱞᱯᱷ ᱠᱚᱨᱥ ᱠᱟᱱᱟ ᱟᱨ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱜᱳᱞᱯᱷ ᱜᱟᱶᱛᱟ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱯᱩᱭᱞᱩ ᱯᱚᱱᱚᱛ ᱜᱚᱢᱠᱮ ᱥᱚᱨᱳᱡᱤᱱᱤ ᱱᱟᱭᱰᱩ ᱫᱚ ᱱᱚᱣᱟ ᱱᱟᱜᱟᱢᱤᱭᱟᱹ ᱢᱩᱫᱽᱨᱤ ᱨᱤᱱᱤᱡ ᱯᱩᱭᱞᱩ ᱛᱟᱦᱮᱸᱱᱤᱡ ᱛᱟᱦᱮᱸ ᱠᱟᱱᱟᱭ ᱾

ᱟᱨᱦᱚᱸ ᱧᱮᱞ ᱢᱮ
 ᱨᱟᱡᱽ ᱵᱷᱚᱵᱚᱱ, ᱫᱮᱦᱨᱟᱫᱩᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱨᱟᱡᱽ ᱵᱷᱚᱵᱚᱱ, ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
 ᱨᱟᱡᱽ ᱵᱷᱚᱵᱚᱱ ᱱᱮᱭᱱᱤᱛᱟᱞ 
 https://web.archive.org/web/20061027143752/http://www.sarkaritel.com/states/governors_state.htm

ᱛᱷᱚᱠ:ᱥᱤᱧᱚᱛ ᱨᱮ ᱯᱚᱱᱚᱛ ᱜᱚᱢᱠᱮ ᱠᱚᱣᱟᱜ ᱚᱲᱟᱜ ᱠᱚ
ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱥᱚᱨᱠᱟᱨ